INDvsAUS T20: जसप्रीत बुमराह बोले, आशीष नेहरा से काफी कुछ सीखने को मिलता है  
कहा-हमने बेसिक्‍स पर ध्‍यान रखा तो नतीजे अपने आप मिलेंगे
गेंदबाजी सुधारने के लिए भुवनेश्‍वर से भी करता हूं बातचीत
गेंदबाज ही नहीं, सभी खिलाड़ि‍यों के लिए फिटनेस का महत्‍व बढ़ा
वनडे क्रिकेट में डेथ ओवरों के गेंदबाज के रूप में स्थापित हो चुके बुमराह ने कहा कि प्रारूप बदलने का प्रदर्शन पर असर नहीं पडे़गा. उन्होंने कहा, ‘भारत के लिए खेलना ही सबसे बड़ी प्रेरणा है. प्रारूप चाहे जो भी हो, देश के लिये खेलना गर्व की बात है. हम वनडे के बाद अब टी20 में भी अनुकूलन में देर नहीं लगाएगे.’ यह पूछने पर कि भुवनेश्वर कुमार के साथ तेज गेंदबाजी में भारत के स्ट्राइक गेंदबाज का दर्जा पाने के बाद कैसा महसूस करते हैं, बुमराह ने कहा,‘हम एक दूसरे से लगातार सीखते रहते हैं और सीनियर्स से पूछते रहते हैं कि अपने प्रदर्शन में सुधार कैसे किया जाए. इसी से प्रदर्शन में निखार आता है.’अनुभवी आशीष नेहरा की टीम में वापसी को अच्छा बताते हुए उन्होंने कहा कि नेहरा से काफी कुछ सीखने को मिलता है.